rejauldu/bengali-wikipedia huggingface dataset:
স্কোয়াড্রন লিডার মোহনা সিং জিতারওয়াল (জন্ম: ২২শে জানুয়ারী ১৯৯২) ভারতের প্রথম মহিলা ফাইটার পাইলটদের একজন। তাঁকে তাঁর দুই সহযোদ্ধা, ভাবনা কাঁথ এবং অবনী চতুর্বেদীর সাথে প্রথম মহিলা যুদ্ধ পাইলট হিসেবে ঘোষণা করা হয়েছিল। তিনজন মহিলা পাইলটকে ২০১৬ সালের জুন মাসে ভারতীয় বিমান বাহিনীর ফাইটার স্কোয়াড্রনে অন্তর্ভুক্ত করা হয়েছিল। প্রতিরক্ষা মন্ত্রী মনোহর পার্রীকর আনুষ্ঠানিকভাবে এই দায়িত্বগুলি বন্টন করেছিলেন। ভারত সরকার পরীক্ষামূলকভাবে ভারতীয় বিমান বাহিনীতে মহিলাদের জন্য যুদ্ধ বিভাগ খোলার সিদ্ধান্ত নেওয়ার পর, এই তিনজন মহিলাই প্রথম এই প্রোগ্রামের জন্য নির্বাচিত হন।   জীবনী  মোহনা সিং নতুন দিল্লির দ্য এয়ার ফোর্স স্কুল থেকে তাঁর স্কুল শিক্ষা এবং পাঞ্জাবের অমৃতসরের গ্লোবাল ইনস্টিটিউট অফ ম্যানেজমেন্ট অ্যাণ্ড এমার্জিং টেকনোলজিস থেকে ইলেকট্রনিক্স ও কমিউনিকেশনে বিটেক সম্পন্ন করেছেন। তাঁর বাবা মাস্টার ওয়ারেন্ট অফিসার প্রতাপ সিং (অবসরপ্রাপ্ত) ভারতীয় বিমান বাহিনীতে কর্মরত ছিলেন এবং মা মঞ্জু সিং একজন শিক্ষিকা। ছোটবেলায় মোহনা সিং রোলার স্কেটিং, ব্যাডমিন্টনের মতো খেলাধুলো এবং সেইসঙ্গে গান গাওয়া ও ছবি আঁকার মতো অন্যান্য কার্যকলাপের প্রতিও অনুরাগী ছিলেন।   কর্মজীবন  ২০১৯ সালের জুন মাসে, মোহনা সিং ভারতীয় বিমান বাহিনীর প্রথম মহিলা ফাইটার পাইলট হয়েছিলেন, তিনি বিদার বিমান বাহিনী স্টেশনে হক এমকে.১৩২ অ্যাডভান্স জেট ট্রেনারে দিনের বেলার উড়ানে সম্পূর্ণরূপে কর্মক্ষম হয়েছিলেন। ২০১৯ সালে তিনি হক এমকে.১৩২- তে ৩৮০ ঘন্টারও বেশি দুর্ঘটনামুক্ত উড়ান সম্পন্ন করেছিলেন এবং এয়ার-টু-এয়ার ও এয়ার-টু-গ্রাউণ্ড ফাইটিং মোডে প্রশিক্ষণ নিয়েছিলেন।  মোহনা সিং ৩ নং স্কোয়াড্রন কোবরা বিমান চালনা করেন, তিনি বিকানীরের এনএএল বিমান বাহিনী স্টেশনে মিগ-২১ উড়িয়েছেন।   পুরস্কার  ২০২০ সালের ৯ই মার্চ রাষ্ট্রপতি রামনাথ কোবিন্দ তাঁকে নারী শক্তি পুরস্কারে ভূষিত করেন।   আরও দেখুন    গুঞ্জন সাক্সেনা  অবনী চতুর্বেদী  ভাবনা কাঁথ   তথ্যসূত্র    আরও পড়ুন    মহিলা ফাইটার পাইলট । ডিসকভারির বীর  বিষয়শ্রেণী:যুদ্ধে ভারতীয় নারী বিষয়শ্রেণী:নারী শক্তি পুরস্কার বিজয়ী বিষয়শ্রেণী:পাঞ্জাব, ভারতের নারী বিষয়শ্রেণী:ভারতীয় নারী বৈমানিক বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি
আলফা ১ মেট্রো স্টেশন হল নয়ডা মেট্রোর একটি উত্তোলিত মেট্রো স্টেশন। স্টেশনটি অ্যাকোয়া লাইনে অবস্থিত। এটি ২০১৯ সালের ২৫শে জানুয়ারি চালু করা হয়েছিল।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ১, বাম দিকে দরজা খোলা হবে উত্তরমুখীদিকে ← নয়ডা সেক্টর ৫১দক্ষিণমুখী →দিকে  → ডিপো<small>পার্শ্ব প্ল্যাটফর্ম নং- ২, বাম দিকে দরজা খোলা হবেএল২   তথ্যসূত্র   বিষয়শ্রেণী:নয়ডা মেট্রো স্টেশন
কিরণ ঘাই (জন্ম: ২৩ আগস্ট ১৯৪৯  ) ভারতীয় জনতা পার্টির জাতীয় সহ-সভাপতি। তিনি ভারতের বিহার রাজ্যের একটি এমএলসি এবং বিহার আইন পরিষদের শিশু সুরক্ষা এবং মহিলা ক্ষমতায়ন কমিটির সভাপতি।  এর আগে তিনি বিজেপির জাতীয় সচিব ছিলেন। তিনি ৪৮তম এবং ৫০তম ভারতীয় জাতীয় চলচ্চিত্র পুরস্কারের একজন জুরি সদস্য ছিলেন। তিনি স্থানীয় বোর্ডের  (ইস্টার্ন জোন, রিজার্ভ ব্যাংক অফ ইন্ডিয়া) সদস্য ছিলেন। জনাবা. কিরণ ঘাই কবি ও নাট্যকারও। তিনি পাটনার মাইনপুরীর বাসিন্দা।    তথ্যসূত্র          বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বিহারের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:বিহার বিধান পরিষদের সদস্য বিষয়শ্রেণী:পাটনার রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:বিহারের রাজনীতিতে নারী
স্কেয়ার্স ব্লু ওকলিফ(বৈজ্ঞানিক নাম: Kallima knyvettii(de Nicéville, 1886)) এক প্রজাতির মাঝারি থেকে বড় আকারের প্রজাপতি। এই প্রজাতির প্রজাপতিকে ডানা বন্ধ অবস্থায় একটি শুকনো পাতার অনুরূপ দেখায়। এরা নিমফ্যালিডি গোত্রের পরিবারের সদস্য।Wang, S., Teng, D., Li, X., Yang, P., Da, W., Zhang, Y., ... & Zhang, W. (2022). The evolution and diversification of oakleaf butterflies. Cell, 185(17), 3138-3152.  আকার  স্কেয়ার্স ব্লু ওকলিফ এর প্রসারিত অবস্থায় ডানার আকার ৯৫-১১০ মিলিমিটার দৈর্ঘ্যের হয়।  বিস্তার  এই প্রজাতি ভারত এর (পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) এবং মায়ানমার এর বিভিন্ন অঞ্চলে দেখা যায়।  তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:১৮৮৬-এ বর্ণিত প্রজাপতি
thumb|300px|মাদ্রাজ ও দক্ষিণ মারাঠা রেলওয়ের মানচিত্র মাদ্রাজ ও দক্ষিণ মারাঠা রেলওয়ে একটি রেল কোম্পানি ছিল, যা দক্ষিণ ভারতে কার্যক্রম পরিচালনা করত। এটি ১৯০৮ সালের ১লা জানুয়ারি মাদ্রাজ রেলওয়ে ও সাউদার্ন মারাঠা রেলওয়েকে একীভূত করে প্রতিষ্ঠিত হয়েছিল।  thumb|left|মালাবার জেলার চালিয়ামের বেপুর রেলওয়ে স্টেশন, যা অল্প কিছুকালের জন্য মাদ্রাজ রেলওয়ের পশ্চিম রেল প্রান্তিক ছিল। প্রাথমিকভাবে রেলওয়েটির সদর দফতর মাদ্রাজের রায়পুরমে ছিল, কিন্তু পরে এরম্বুরে একটি নবনির্মিত ভবনে স্থানান্তরিত করা হয়, যা ১৯২২ সালের ১১ই ডিসেম্বর উদ্বোধন করা হয়েছিল। রেলওয়ের ব্যবস্থাপনা ১৯৪৪ সালের ১ এপ্রিল ভারত সরকার সরাসরি গ্রহণ করে। মাদ্রাজ ও দক্ষিণ মারাঠা রেলওয়ে, দক্ষিণ ভারতীয় রেলওয়ে এবং মহীশূর রাজ্য রেলওয়েকে ১৯৫১ সালের ১৪ই এপ্রিল একীভূত করে দক্ষিণ রেলওয়ে গঠন করা হয়, যা ভারতীয় রেলের ১৮ টি জোন বা অঞ্চলের একটি।  তথ্যসূত্র  বিষয়শ্রেণী:ভারতের অবলুপ্ত রেল সংস্থা বিষয়শ্রেণী:তামিলনাড়ুর রেল পরিবহন বিষয়শ্রেণী:১৯০৮-এ প্রতিষ্ঠিত ভারতীয় কোম্পানি বিষয়শ্রেণী:১৯০৮-এ প্রতিষ্ঠিত রেলওয়ে কোম্পানি
রবার্ট উইলবার্ন ক্যালভার্ট (২২ ফেব্রুয়ারি, ১৯০৫ - ৬ অক্টোবর, ১৯৯৪) ১৮ সেপ্টেম্বর, ১৯৫০ থেকে ৪ অক্টোবর, ১৯৭২ সাল পর্যন্ত টেক্সাসের সুপ্রিম কোর্টের একজন বিচারপতি ছিলেন, যেখানে ৩ জানুয়ারি, ১৯৬১ থেকে ৪ অক্টোবর, ১৯৭২ পর্যন্ত প্রধান বিচারপতি হিসেবে দায়িত্ব পালন করেছেন।  রবার্ট উইলবার্নের বয়স যখন সাত বছর তখন তার বাবা মারা যান। পরবর্তিতে তার মা তাকে একটি এতিমখানায় পাঠিয়ে দেন, যেখানে তিনি দশ বছর ছিলেন। ১৯১৮ সালে এতিমখানায় স্প্যানিশ ফ্লুতে তার বোনের মৃত্যু হয়। তিনি স্টেট অরফান্স হোম হাই স্কুল থেকে ১৯২৩ সালে স্নাতক হন, তারপর অস্টিনের টেক্সাস বিশ্ববিদ্যালয়ে আইন নিয়ে অধ্যয়ন করেন। তিনি ১৯৩৩ সালে টেক্সাস হাউস অফ রিপ্রেজেন্টেটিভসে নির্বাচিত হন এবং ১৯৩৭ থেকে ১৯৩৯ সাল পর্যন্ত টেক্সাস হাউস অফ রিপ্রেজেন্টেটিভের স্পিকার ছিলেন।   তথ্যসূত্র   বিষয়শ্রেণী:২০শ শতাব্দীর মার্কিন রাজনীতিবিদ বিষয়শ্রেণী:১৯৯৪-এ মৃত্যু বিষয়শ্রেণী:১৯০৫-এ জন্ম
হাতীবান্ধা থানা বাংলাদেশের লালমনিরহাট জেলার অন্তর্গত হাতীবান্ধা উপজেলার একটি থানা।   পটভূমি  ১৯১৪ খ্রিস্টাব্দে হাতীবান্ধা থানা হিসেবে প্রতিষ্ঠা লাভ করে।   প্রশাসনিক এলাকাসমূহ  হাতীবান্ধা উপজেলার ১২টি ইউনিয়নের প্রশাসনিক কার্যক্রম হাতীবান্ধা থানার অধীন।  ইউনিয়নসমূহ:  ১নং বড়খাতা  ২নং গড্ডিমারী  ৩নং সিংগীমারী  ৪নং টংভাঙ্গা  ৫নং সিন্দুর্ণা  ৬নং পাটিকাপাড়া  ৭নং ডাউয়াবাড়ী  ৮নং নওদাবাস  ৯নং গোতামারী  ১০নং ভেলাগুড়ি  ১১নং সানিয়াজান  ১২নং ফকিরপাড়া   আরও দেখুন   হাতীবান্ধা উপজেলা  লালমনিরহাট জেলা   তথ্যসূত্র    বহিঃসংযোগ   বিষয়শ্রেণী:লালমনিরহাট জেলার থানা বিষয়শ্রেণী:হাতীবান্ধা উপজেলা
ক্রিস্টোফ ক্রেমার (; জন্ম: ১৯ ফেব্রুয়ারি ১৯৯১) হলেন একজন জার্মান ফুটবলার; যিনি আক্রমণাত্মক মিডফিল্ডার হিসেবে বুন্দেসলিগা ক্লাব বরুসিয়া মনসেনগ্লাডব্যাক এবং জার্মানি জাতীয় ফুটবল দল এর হয়ে খেলছেন।  অর্জন আন্তর্জাতিক জার্মানি ফিফা বিশ্বকাপ: ২০১৪  তথ্যসূত্র   বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ভিএফএল বোখুমের খেলোয়াড় বিষয়শ্রেণী:ভিএফএল বোখুম ২-এর খেলোয়াড় বিষয়শ্রেণী:বায়ার ০৪ লেভারকুজেন ২-এর খেলোয়াড় বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:২. বুন্দেসলিগার খেলোয়াড় বিষয়শ্রেণী:নর্ডরাইন-ভেস্টফালেনের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল। নিবন্ধের উল্লেখযোগ্যতা সম্পর্কে কোনো তথ্য নেই; কোনো তথ্যসূত্র নেই; সম্ভবতঃ নিবন্ধকার এই প্রতিষ্ঠানের সাথে যুক্ত এবং প্রচারণা/বিজ্ঞাপনধর্মী লেখা। Ashiq Shawon (আলাপ) ১৬:০৪, ৯ জুন ২০১৯ (ইউটিসি) সৃজন বাংলা ফাউন্ডেশন   – (অপসারণের প্রস্তাবনা দেখুনলগ দেখুন) () অনুল্লেখ্য প্রতিষ্ঠান। বেলায়েত (আলাপ | অবদান) ০৫:৫৯, ৯ জুন ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
থাম্ব|Mary Read ম্যারি রিড (মৃত্যু ১৭২১) ছিলেন একজন নারী ইংরেজ জলদস্যু। তিনি ও অ্যানি বনি সবসময়ের জন্য ইতিহাসের সবচেয়ে বিখ্যাত দুজন মহিলা জলদস্যু। ১৮-শতকের প্রথমদিকে তিনি ও অ্যানি বনিই ছিলেন মহিলা জলদস্যু যারা পরবর্তীতে জলদস্যুতা পেশার জন্য খ্যাতি অর্জন করেন। সে সময়কে বলা হত জলদস্যুতার স্বর্ণযুগ।   প্রারম্ভিক জীবন  ম্যারি রিড ১৭-শতকে এক ক্যাপ্টেনের বিধবা স্ত্রীর গর্ভে অবৈধভাবে ইংল্যান্ডে জন্মগ্রহণ করেন। ঐতিহাসিকদের মাঝে তার জন্ম তারিখ নিয়ে বিতর্ক রয়েছে। তবে ধারণা করা হয় তিনি ১৬৭০-১৬৯৮ এর মাঝামাঝি সময়ে জন্মগ্রহণ করেন। তার জীবনীর তথ্য মূলত জলদস্যু ইতিহাসবিদ চার্লস জনসন-এর অ্য জেনারেল হিস্টোরি অফ দ্য পাইরেট বই থেকে পাওয়া। চার্লস জনসনের তথ্যই মূলত অনেকে বিশ্বাস করেন কিন্তু কিছু কিছু ইতিহাসবিদ চার্লস জনসনের তথ্যকে ভুল বলে মনে করেন।  রিডের মা তার অবৈধ সন্তান ধারণকে লোকজনের কাছ থেকে লুকানোর জন্য রিডের জন্মের পর তাকে ছেলেদের পোশাক পরিধান করাত। ছেলেদের পোশাক পরিধান করেই রিড কিশোর বয়সে একটি জাহাজে কাজ পায়। পরবর্তীতে রিড ব্রিটিশ মিলিটারিতে যোগদান করে। ফরাসিদের সাথে যুদ্ধের জন্য ব্রিটিশ মিলিটারি ও ডাচরা একত্রিত হয়েছিল। রিড ছেলেদের মতই যুদ্ধে নৈপুন্য প্রদর্শন করেছিল কিন্তু তিনি সেসময় একজন ফ্লেমিশ সৈনের প্রেমে পরেন। তারা যখন বিয়ে করেন তখন রিড তার মিলিটারি কমিশন ও উপহার সামগ্রীকে নেদারল্যান্ডের একটি সরাইখানায় সুবিধা অর্জনের জন্য ব্যবহার করতেন।  তার স্বামী অকালে মৃত্যুবরণ করার পর রিড পুনরায় পুরোষদের পোশাক পরিধান করা শুরু করেন এবং হল্যান্ডে মিলিটারি সেবা দিতে শুরু করেন। কোন স্থানেই শান্তি খুজে না পেয়ে তিনি অবশেষে একটি জাহাজের মাধ্যমে ওয়েস্ট ইন্ডিজের উদ্দেশ্যে যাত্রা শুরু করে।   জনপ্রিয় সংস্কৃতিতে ব্যবহার   মিচেলা পিয়াজা লিখিত ইতালির উপন্যাস ম্যারি রিড ডি গাইরা ই মারে (Correggio, Butterfly 2012, )  জেমস এল নেলসন- এর উপন্যাস "দ্য অনলি লাইফ দ্যাট ম্যাটারড: দ্য সর্ট এন্ড ম্যারি লাইভস অফ অ্যানি বনি, ম্যারি রিড এন্ড কালিকো জ্যাক র‌্যাকাম"  আর্জেনটিনার লেখক জর্জ লুই বারগাসে লিখিত আরেকজন নারী জলদস্যু দ্য উইডু শীং -এর ছোট গল্পে ম্যারি রিডের উল্লেখ রয়েছে।   অ্যাডম এন্ড এন্টস ব্যান্ড তাদের ১৯৮১ সালের অ্যালবাম প্রিন্স চার্মিং -এর একটি গান ফাইভ গানস ওয়েস্ট -এ ম্যারি রিডের উল্লেখ রয়েছে।  অ্যাসাসিন'স ক্রিড : ব্ল্যাক ফ্লাগ গেইমের একটি চরিত্র ।    তথ্যসূত্র    বহিঃসংযোগ    https://web.archive.org/web/20130629024358/http://www.readmaryread.com/  General History of the Pyrates  Mary Read article at woa.tv  বিষয়শ্রেণী:১৬৮৫-এ জন্ম বিষয়শ্রেণী:১৭২১-এ মৃত্যু বিষয়শ্রেণী:নারী জলদস্যু বিষয়শ্রেণী:ইংরেজ জলদস্যু বিষয়শ্রেণী:১৮শ শতাব্দীর ইংরেজ ব্যক্তি বিষয়শ্রেণী:১৭শ শতাব্দীর ইংরেজ নারী বিষয়শ্রেণী:১৭শ শতাব্দীর ইংরেজ ব্যক্তি বিষয়শ্রেণী:১৮শ শতাব্দীর ইংরেজ নারী বিষয়শ্রেণী:যুদ্ধকালীন নারী ক্রসড্রেসার বিষয়শ্রেণী:ইংরেজ অপরাধী বিষয়শ্রেণী:ব্রিটিশ কারা হেফাজতে মারা যাওয়া বন্দী
হাউ ফানি!! () ২০১৬ সালের একটি নেপালি কৌতুকধর্মী চলচ্চিত্র। নির্বাচিত চলচ্চিত্র পরিচালনায় অভিষেক হিসেবে এটি পরিচালনা করেছেন নীলু ডোমা শের্পা এবং আইয়কোর ফিল্মস নেপাল ও এ টিনি বাট বিগ পিকচার্সের অধীনে প্রযোজনা করেছেন মালবিকা সুব্বা। এতে অভিনয় করেছেন দায়াহাং রাই, প্রিয়াঙ্কা কার্কী, কেকী অধিকারী, অনুপ বিক্রম শাহী ও নিশা অধিকারী। কাঠমান্ডু উপত্যকায় চলচ্চিত্রটি প্রদর্শনীর প্রথম সপ্তাহে এটি ৩০ লাখ টাকা আয় করেছে হয়েছে বলে জানা যায়।   পটভূমি  যখন হীরা (নিশা অধিকারী) নিখোঁজ হয় এবং পুলিশ ইন্সপেক্টর রাই (দয়াহাং রায়) হীরার অবস্থান খুঁজে পেতে অসমর্থ হন এরপর তিনি দুই গ্রামের মেয়ে পুষ্পা (প্রিয়াঙ্কা কারকি) এবং রামিতা (কেকি অধিকারী) কে ভাড়া করেন এই আশায় যে তিনি তাদের সাহায্যে মামলার সমাধান করতে পারবেন। দুই মেয়ে প্রাথমিকভাবে এই প্রস্তাবে খুশি হয় এবং তাদের নিজস্ব পরিকল্পনা অনুসারে কাজ এগিয়ে যায়।   শ্রেষ্ঠাংশে   রমিতা চরিত্রে প্রিয়াঙ্কা কার্কী  পুষ্প চরিত্রে কেকী অধিকারী  পরিদর্শক তেজ বাহাদুর রাই চরিত্রে দয়াহাং রাই  হীরা সম্রাজ্ঞীর ভূমিকায় নিশা অধিকারী  অনুপ বিক্রম শাহী  সন্দীপ ক্ষেত্রী (বিশেষ উপস্থিতি)   সাউন্ডট্র্যাক    উৎপাদন  ২০১৪ সালের সেপ্টেম্বরে, টিনি বিট বিগ পিকচারস নীলু ডোমা শেরপার প্রথম নির্বাচিত চলচ্চিত্রের বৈশিষ্ট্যযুক্ত চলচ্চিত্র হিসাবে নির্মাণের জন্য তাদের অভিপ্রায় ঘোষণা করে। পরবর্তীকালে ডিসেম্বর ২০১৪ সালে কুপোন্ডলে চলচ্চিত্রের চিত্রগ্রহণ শুরু হয়।   অভ্যর্থনা  অনলাইন খাবার চলচ্চিত্রটির প্রশংসা করেছে এবং এর সাথে পরিচালক শেরপার "অসাধারণ আত্মপ্রকাশের" বিষয়টি উল্লেখ করেছে।  একটি ভিডিও পর্যালোচনায় কানাডা নেপালও চলচ্চিত্রটির প্রশংসা করেছে। ইন্টারনেট মুভি ডেটাবেজে চলচ্চিত্রটি ১০ এর মধ্যে ৩.৪ তারকা রেটিং পেয়েছে। ৭০% গুগল অনুসন্ধান ব্যবহারকারীরা চলচ্চিত্রকে ইতিবাচক অনুমোদন রেটিং দিয়েছেন।   আরও দেখুন   আজহাই পানি  বুলবুল (২০১৯-এর চলচ্চিত্র)  আপ্পা (২০১৯-এর চলচ্চিত্র)  রাধে (২০১৭-এর চলচ্চিত্র)  কালো পোথী  অপবাদ (চলচ্চিত্র)  সেতো বাঘ  তান্দ্রো  পাহুনা: দ্য লিটল ভিজিটরস  আশমিনা  আনাগাত  গোপী (২০১৯-এর চলচ্চিত্র)  হোস্টেল (২০১৩-এর চলচ্চিত্র)  হোস্টেল রিটার্নস  বাসন্তী (২০০০-এর চলচ্চিত্র)  তথ্যসূত্র    বহিঃসংযোগ     বিষয়শ্রেণী:নেপালি চলচ্চিত্র বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র বিষয়শ্রেণী:নেপালি ভাষার চলচ্চিত্র বিষয়শ্রেণী:২০১৬-এর চলচ্চিত্র বিষয়শ্রেণী:কাঠমান্ডুতে ধারণকৃত চলচ্চিত্র
এসেক্সের প্রথম আর্ল দ্বিতীয় জেফ্রি ডি ম্যান্ডেভিল (মৃত্যু: সেপ্টেম্বর ১১৪৪) ইংল্যান্ডের রাজা স্টিফেনের রাজত্বকালে একজন বিশিষ্ট ব্যক্তিত্ব ছিলেন। তাঁর জীবনীকার, ঊনবিংশ শতাব্দীর ইতিহাসবিদ জেএইচ রাউন্ড, তাঁকে "স্টিফেনের রাজত্বের প্রতীক সামন্ততান্ত্রিক ও নৈরাজ্যবাদী চেতনার সবচেয়ে নিখুঁত এবং আদর্শ উপস্থাপনা" বলে অভিহিত করেছেন। যে চরিত্রায়ন 20 শতকের শেষের দিক থেকে বিতর্কিত হয়েছে.  https://pageviews.wmcloud.org/?project=en.wikipedia.org&platform=all-access&agent=all-agents&redirects=1&start=2024-05&end=2025-04&pages=Denver_Broncos_Cheerleaders Bank Limited
ব্রিগালিয়া এনটোম্বেহলোপ বাম (জন্ম ১৯৩৩) একজন অ্যাংলিকানবাদ নারী ও সামাজিক কর্মী এবং লেখক।   ব্যক্তিগত জীবন  ব্রিগালিয়া এনটোম্বেহলোপ বাম ১৯৯৯ সালে পূর্ব কেপ-এর প্রাক্তন ট্রান্সকাই-তে জন্মগ্রহণ করেন। যদিও বাম একজন শিক্ষক হিসাবে প্রশিক্ষণ ও কাজ করেছিলেন, তিনি দক্ষিণ আফ্রিকা এবং বিদেশে সামাজিক কাজ, যোগাযোগ এবং পরিচালনার ক্ষেত্রে আরও প্রশিক্ষণ পেয়েছিলেন। তিনি শিকাগো বিশ্ববিদ্যালয় থেকে স্নাতকোত্তর ডিগ্রি সহ একজন দক্ষ সমাজকর্মী।   পেশাগত জীবন  বাম বিশ্বজুড়ে বিভিন্ন পদে অধিষ্ঠিত হয়েছেন। তিনি আফ্রিকার আঞ্চলিক সেক্রেটারি এবং জেনেভা ভিত্তিক ইন্টারন্যাশনাল ফুড অ্যান্ড অ্যালাইড ওয়ার্কার্স অ্যাসোসিয়েশনের মহিলা কর্মী কর্মসূচির কো-অর্ডিনেটর ছিলেন। তিনি ওয়ার্ল্ড ইয়াং মেন'স ক্রিশ্চিয়ান অ্যাসোসিয়েশনের ইন্টারন্যাশনাল ট্রেনিং ইনস্টিটিউট এবং প্রোগ্রামের পাশাপাশি এর সহযোগী, মানবাধিকারের জন্য উন্নয়নের সমন্বয় করেছেন। তিনি ওয়ার্ল্ড কাউন্সিল অফ চার্চেসের মহিলা বিভাগের নির্বাহী প্রোগ্রাম সেক্রেটারিও ছিলেন। ১৯৯৭ এবং ১৯৯৮ এর মধ্যে, বাম ১৯৯৪ থেকে ১৯৯৯ সাল পর্যন্ত দক্ষিণ আফ্রিকান কাউন্সিল অফ চার্চেসের সাধারণ সম্পাদক হিসাবে দায়িত্ব পালন করেন  দক্ষিণ আফ্রিকায় তিনি মহিলা উন্নয়ন ফাউন্ডেশনের প্রতিষ্ঠাতা সদস্য ছিলেন এবং ১৯৯৮ সালে ফাউন্ডেশনের সভাপতি হন। তিনি মাতলা ট্রাস্টের পাশাপাশি দক্ষিণ আফ্রিকান ব্রডকাস্টিং কর্পোরেশনের বোর্ড সদস্য ছিলেন। ১৯৯৯ সাল থেকে, ব্রিগালিয়া বাম দক্ষিণ আফ্রিকার স্বাধীন নির্বাচন কমিশনের চেয়ারপার্সন হিসাবে দক্ষিণ আফ্রিকানদের কাছে একজন পরিচিত ব্যক্তিত্ব হয়ে উঠেছেন। ২০০৭ থেকে তিনি জ্ঞানী প্যানেলে ছিলেন।  তিনি ওয়াল্টার সিসুলু বিশ্ববিদ্যালয়ের চ্যান্সেলর (শিক্ষা)। তিনি বর্তমানে আন্তর্জাতিক নির্বাচন উপদেষ্টা পরিষদের সদস্য।   পুরস্কার    ১৯৯৯ সালে সাইমন অফ সাইরিনের অর্ডার  সিলভারে বাওবাবের অর্ডার  ২০০০ সালে SAWW পুরস্কার  ২০১২ শপরাইট চেকার্স উইমেন অফ দ্য ইয়ার লাইফটাইম অ্যাচিভমেন্ট অ্যাওয়ার্ড  শান্তি ও পুনর্মিলনের জন্য মহাত্মা গান্ধী আন্তর্জাতিক পুরস্কার ২০১৩।  সাহিত্যে অনারারি ডক্টরেট, মার্চ ২০১৯, উইটওয়াটারসরান্ড বিশ্ববিদ্যালয় ল।   প্রকাশনা    ১৯৭১ আদেশ কি আসছে?  ১৯৭৯ তৃতীয় বিশ্বের মহিলাদের জন্য নতুন দৃষ্টিভঙ্গি  ১৯৯৪ বিশ্বব্যাপী নারী কণ্ঠস্বর  ১৯৯৮ ইভ সম্পর্কে সমস্ত: অ্যাংলিকানিজম-এ আফ্রিকার নারী : একটি বিশ্বব্যাপী কমিউনিয়ন।  ১৯৮৬ বিশ্বাসের কথা বলার ক্ষেত্রে দক্ষিণ আফ্রিকায় মহিলাদের জন্য অগ্রাধিকার : নারী, ধর্ম এবং সামাজিক পরিবর্তনের উপর ক্রস-সাংস্কৃতিক দৃষ্টিভঙ্গি।   তথ্যসূত্র   বিষয়শ্রেণী:২০শ শতাব্দীর অ-কল্পকাহিনী লেখক বিষয়শ্রেণী:পূর্ব কেপের ব্যক্তিত্ব বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৩৩-এ জন্ম
স্নো হোয়াইট এন্ড দ্য হান্টসম্যান ২০১২ সালে নির্মিত আমেরিকার অ্যাকশন, অ্যাডভেঞ্চার ধাঁচের ছবি। এই ছবিটি গ্রিম ভ্রাতৃদ্বয় রচিত জার্মান রূপকথা স্নো হোয়াইট  গল্প অনুসরণ করে নির্মিত। এই ছবিতে গল্পটিকে আবার কিছুটা নতুন করে বলা হয়েছে। এখানে স্নো হোয়াইট তার সৎমা কুইন র‍্যাভেনার কাছে বন্দী অবস্থায় বড় হয়ে ওঠে। এই র‍্যাভেনা হল আসলে এক খুব শক্তিশালী জাদুবিদ্যার অধিকারিণী। স্নো হোয়াইট যখন তার সৎমার কাছ থেকে পালিয়ে যেতে সক্ষম হয় ও এক গভীর জঙ্গলে গা ঢাকা দেয়, র‍্যাভেনা তখন তাকে আবার ধরে আনার জন্য একজন শিকারি, এরিক, দ্য হান্টসম্যানের শরণাপন্ন হয়। সে এরিককে বলে যে তার মৃত স্ত্রীকে আবার সে তার কাছে ফিরিয়ে দেবে, যদি সে জঙ্গল থেকে স্নো হোয়াইটকে ধরে নিয়ে আসে। কিন্তু এরিক স্নো হোয়াইটকে দেখার পর তার অনুগত হয়ে পড়লে, র‍্যাভেনা ছদ্মবেশ ধরে স্নো হোয়াইটের কাছে আসে ও তাকে একটি বিষাক্ত আপেল খেতে প্রলুব্ধ করে।  ছবিটির পরিচালনা করেছেন রুপার্ট স্যান্ডার্স। এ' ছবির চিত্রনাট্য ইভান ডগার্টি, জন লি হ্যানকক হোসেইন আমিনি। ক্রিস্টেন স্টুয়ার্ট এখানে স্নো হোয়াইটের ভূমিকায় অভিনয় করেন।   তথ্যসূত্র   বিষয়শ্রেণী:ইউরোপের পটভূমিতে চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:মধ্যযুগের পটভূমিতে নির্মিত চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:চলচ্চিত্র বিতর্ক বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক বিষয়শ্রেণী:২০১০-এর দশকের ইংরেজি ভাষার চলচ্চিত্র
-স্পার্মিয়া, আরো জানুন: অন্ডকোষীয় অনুর্বরতার কারণগুলো  এস্পার্মিয়া—বীর্যের অভাব; বীর্যপাত করতে না পারা এস্থেনোজুস্পার্মিয়া— আদর্শমানের চেয়ে শুক্রানুর গতিশীলতা কম থাকা অ্যাজোস্পার্মিয়া—বীর্যপাত হলেও তাতে শুক্রানু না থাকা হাইপারস্পার্মিয়া— আদর্শমানের চেয়ে অত্যাধিক হারে রেতঃপাত হওয়া হাইপোস্পার্মিয়া—আদর্শমানের চেয়ে কম হারে রেতঃপাত হওয়া ওলিগোস্পার্মিয়া—আদর্শমানের চেয়ে মোট শুক্রানুর পরিমান কম থাকা নেক্রোস্পার্মিয়া—বীর্যে জীবিত বা কার্যকরি শুক্রের অনুপস্থিতি টেরাটোস্পার্মিয়া—বীর্যে শুক্রের স্বাভাবিক আকার-আকৃতি আদর্শমানের তুলনায় কম থাকাCategory:ঔষধ সাইডবার টেমপ্লেট Category:চিকিৎসা অবস্থার টেমপ্লেট
থাম্ব|পরামর্শদাতা কলামিস্ট, স্টেট ম্যাগাজিন থেকে সংগৃহীত ছবি, স্টেট ম্যাগাজিন (১৯৯০) একটি পরামর্শ কলাম একটি প্রশ্ন এবং উত্তর বিন্যাসে একটি কলাম। সাধারণত, একজন (সাধারণত বেনামী) পাঠক একটি প্রশ্ন আকারে একটি সমস্যা নিয়ে মিডিয়া আউটলেটে লেখেন এবং মিডিয়া আউটলেট একটি উত্তর বা প্রতিক্রিয়া প্রদান করে।  প্রতিক্রিয়াগুলি একজন উপদেশ কলামিস্ট দ্বারা লেখা (কথোপকথনে ব্রিটিশ ইংরেজিতে অ্যাগনি আন্টি নামে পরিচিত, বা কলামিস্ট পুরুষ হলে অ্যাগনি আঙ্কল)। একজন পরামর্শ কলামিস্ট হলেন এমন একজন যিনি মিডিয়া আউটলেটে সমস্যা পাঠান এমন লোকদের পরামর্শ দেন। উপস্থাপিত চিত্রটি মূলত একজন বয়স্ক মহিলার ছিল যা সান্ত্বনাদায়ক পরামর্শ এবং মাতৃত্বের জ্ঞান প্রদান করে, তাই নাম "মাসিমা"। কখনও কখনও লেখক প্রকৃতপক্ষে একটি সংমিশ্রণ বা একটি দল: মার্জোরি প্রুপসের নাম (ছবি সহ) তার অবসর নেওয়ার অনেক পরে উপস্থিত হয়েছিল। নামমাত্র লেখক একটি ছদ্মনাম, বা কার্যত একটি ব্র্যান্ড নাম হতে পারে; সহগামী ছবি প্রকৃত লেখকের সাথে সামান্য সাদৃশ্য বহন করতে পারে।  এথেনিয়ান বুধ 1690 সালে প্রথম পরিচিত পরামর্শ কলাম ধারণ করে। ঐতিহ্যগতভাবে একটি পত্রিকা বা সংবাদপত্রে উপস্থাপিত, একটি পরামর্শ কলাম অন্যান্য সংবাদ মাধ্যমেও বিতরণ করা যেতে পারে, যেমন ইন্টারনেট এবং সম্প্রচার সংবাদ মাধ্যমে।  তথ্যসূত্র   বিষয়শ্রেণী:সংবাদপত্রের বিষয়বস্তু বিষয়শ্রেণী:পরামর্শ কলাম
কার্বনেট হলো কার্বনিক অ্যাসিডের লবণ  কার্বনেট আয়নের উপস্থিতি দ্বারা চিহ্নিত, সূত্র সহ একটি বহু-পরমাণু আয়ন  । "কার্বনেট" শব্দটি একটি কার্বনেট এস্টারকেও বোঝাতে পারে, যেটা কার্বনেট গ্রুপ ধারণকারী একটি জৈব যৌগ।  এই শব্দটি কার্বনেশন বর্ণনা করার জন্য একটি কার্যকলাপ হিসেবেও ব্যবহৃত হয়: কার্বনেটেড পানি এবং অন্যান্য কার্বনেটেড পানীয় তৈরির জন্য কার্বনেট এবং বাইকার্বোনেট আয়নের ঘনত্ব বাড়ানোর কাজ করে ।এটি কার্বন ডাই অক্সাইড গ্যাস যোগ করে অথবা পানিতে কার্বনেট বা বাইকার্বোনেট লবণ দ্রবীভূত করে।  ভূতত্ত্ব এবং খনিজবিদ্যায়, "কার্বনেট" শব্দটি কার্বনেট খনিজ এবং কার্বনেট শিলা (যা প্রধানত কার্বনেট খনিজ দিয়ে তৈরি) উভয়কেই বোঝাতে পারে, এবং এরা কার্বনেট আয়ন দ্বারা প্রভাবিত হয়,  । রাসায়নিকভাবে অবক্ষেপিত পাললিক শিলায় কার্বনেট খনিজ পদার্থ অত্যন্ত বৈচিত্র্যময় এবং সব জায়গায় উপস্থিত থাকে। এটি ক্যালসাইট বা ক্যালসিয়াম কার্বনেট, চুনাপাথরের প্রধান উপাদান (পাশাপাশি মোলাস্ক খোলস এবং প্রবাল কঙ্কালের প্রধান উপাদান)  ; ডলোমাইট, একটি ক্যালসিয়াম-ম্যাগনেসিয়াম কার্বনেট  ; এবং সাইডারাইট, অথবা আয়রন(II) কার্বনেট, , একটি গুরুত্বপূর্ণ লৌহ আকরিক । সোডিয়াম কার্বনেট ("সোডা" বা "ন্য্যাট্রন"), , এবং পটাসিয়াম কার্বনেট ("পটাশ"), , প্রাচীনকাল থেকেই পরিষ্কার এবং সংরক্ষণের জন্য, সেইসাথে কাচ তৈরিতে ব্যবহৃত হয়ে আসছে। কার্বনেট ব্যাপকভাবে শিল্পকাজে ব্যবহৃত হয়, যেমন লোহা গলানোর কাজে, পোর্টল্যান্ড সিমেন্ট এবং চুন তৈরির কাঁচামাল হিসেবে, সিরামিক গ্লাসের সংমিশ্রণে এবং আরও অনেক কিছুতে। ক্ষারীয় ধাতব কার্বনেটের নতুন প্রয়োগের মধ্যে রয়েছে: তাপীয় শক্তি সঞ্চয়,   অনুঘটক  এবং জ্বালানি কোষ প্রযুক্তি  এবং তড়িৎ সংশ্লেষণ উভয় ক্ষেত্রেই ইলেক্ট্রোলাইট জলীয় মাধ্যমে দেখা যায় H 2 O 2। দ
thumb|জৈন মন্দির, অ্যান্টওয়ার্প, বেলজিয়াম।  ইউরোপে, বিশেষত বেলজিয়ামে, জৈন গোষ্ঠী অত্যন্ত লাভজনক হিরে ব্যবসার সঙ্গে যুক্ত।  বেলজিয়ামে প্রায় ১,৫০০ জৈন বাস করেন। এঁদের অধিকাংশই বাস করেন অ্যান্টওয়ার্পে। এঁরা পাইকারি হিরে ব্যবসার সঙ্গে যুক্ত। বেলজিয়ান ভারতীয় জৈনরা আকরিক হিরে বাণিজ্যের দুই-তৃতীয়াংশ নিয়ন্ত্রণ করেন এবং ভারতে তাদের আকরিক হিরের ৩৬% সরবরাহ করেন। তারা অ্যান্টওয়ার্পের কাছে উইলরিকে একটি প্রধান জৈন মন্দির ও একটি সাংস্কৃতিক কেন্দ্র নির্মাণ করেছেন। তাদের ধর্মগুরু রমেশ মেহতা ২০০৯ সালের ১৭ ডিসেম্বর প্রতিষ্ঠিত বেলজিয়ান কাউন্সিল অফ রিলিজিয়াস লিডার্সের পূর্ণাঙ্গ সদস্য।  ছবি  আরও দেখুন  জৈনধর্ম ইউরোপে জৈনধর্ম মার্কিন যুক্তরাষ্ট্রে জৈনধর্ম আফ্রিকায় জৈনধর্ম ভারতে জৈনধর্ম বেলজিয়ামে ধর্মবিশ্বাস ব্রাম্পটন জৈন মন্দির  তথ্যসূত্র  বহিঃসংযোগ Antwerp Jain Temple Video   বিষয়শ্রেণী:বেলজিয়ামে ধর্মবিশ্বাস বেলজিয়াম বিষয়শ্রেণী:জৈন গোষ্ঠী
প্রিয়া সিগদেল ( ; জন্ম ৮ ডিসেম্বর, ১৯৯৫) হলেন নেপালি সৌন্দর্য প্রতিযোগিতার একজন শিরোপাধারী যিনি মিস নেপাল আর্থ ২০১৮ প্রতিযোগিতায় এই খেতাব অর্জন করেছেন। তিনি মোট ২৫ জন প্রতিযোগীর সাথে প্রতিদ্বন্দ্বিতা করে এই মুকুট জয় করেছিলেন।  প্রিয়া সিগদেল বর্তমানে সাঝা পার্টির সাথে কাজ করছেন এবং সাঝা যুব সংগঠনের (সাঝা যুব সংস্থা) জাতীয় সহ-সমন্বয়ক পদে দায়িত্ব পালন করছেন।   জীবনী  প্রিয়া সিগদেল ১৯৯৫ সালের ৮ ডিসেম্বর নেপালের কাঠমান্ডুতে জন্মগ্রহণ করেছিলেন। তিনি হাট্টিহাট্টি নেপালের সভাপতি  এবং বিদেশ নেপাল ইয়ুথ কনভেনশনের (প্রবাসী নেপালি যুব সম্মেলন/বিএনওয়াইসি) এর জাতীয় সহ-সমন্বয়ক।   তিনি বালুবাটার ন্যাশনাল কলেজ থেকে ডেভলপমেন্ট স্টাডিজে স্নাতক ডিগ্রি অর্জন করেছিলেন। তিনি  ইউডিএএন ফাউন্ডেশন এবং সুইজারল্যান্ডের জুরিখ থেকে আয়োজিত গ্লোবাল চেঞ্জমেকার্স ২০১৭ এর স্থানীয় সমন্বয়কারী। তিনি মিস আর্থ ২০১৮-তে নেপালের প্রতিনিধিত্ব করেছিলেন এবং সেখানে তিনি শীর্ষ ১৮ তে স্থান পেয়েছিলেন।  তিনি মিস ইউনিভার্স নেপাল ২০২০-তেও অংশ নিয়েছিলেন এবং শীর্ষ দশে স্থান পেয়েছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:নেপালি নারী মডেল বিষয়শ্রেণী:মিস আর্থ ২০১৮ প্রতিযোগী বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:মিস নেপাল বিজয়ী বিষয়শ্রেণী:১৯৯৫-এ জন্ম
thumb|দাপ্তরিক প্রতিকৃতি, ২০১৭ মেলানি ওন (জন্ম ১৯ জুন ১৯৭৯) একজন ব্রিটিশ প্রাক্তন রাজনীতিবিদ যিনি ২০১৫ থেকে ২০১৯ সাল পর্যন্ত গ্রেট গ্রিমসবির জন্য সংসদ সদস্য (এমপি) হিসাবে দায়িত্ব পালন করেছিলেন। লেবার পার্টির একজন সদস্য, তিনি এর আগে সেপ্টেম্বর ২০১৫ থেকে জুন ২০১৬ পর্যন্ত হাউস অফ কমন্সের ছায়া উপনেতা এবং জুলাই ২০১৭ থেকে মার্চ ২০১৯ পর্যন্ত আবাসন বিষয়ক ছায়ামন্ত্রী হিসেবে দায়িত্ব পালন করেছেন। ২০১৯ সালের সাধারণ নির্বাচনে, তিনি কনজারভেটিভ প্রার্থী লিয়া নিসি-টাউনেন্ডের কাছে আসনটি হেরেছিলেন।  সংসদ ছাড়ার পর, ওন ২০২০ থেকে ২০২৩ সাল পর্যন্ত RenewableUK- এর ডেপুটি চিফ এক্সিকিউটিভ হিসেবে দায়িত্ব পালন করেন। তিনি গ্রেট গ্রিমসবি এবং ক্লিথর্পসের সম্ভাব্য লেবার পার্টির প্রার্থী।  ওন ২০১৪ সালে ক্রিস্টোফার জেনকিনসনকে বিয়ে করেন, যিনি ট্রেড ইউনিয়ন, ইউনিসন, এর একজন আঞ্চলিক সম্পাদক ছিলেন। তার একটি সন্তান আছে।  তিনি ক্রোনস রোগে ভুগছেন।  তিনি আত্মীয়তার যত্নের দাতব্য পরামর্শদাতার রাষ্ট্রদূত এবং পারিবারিক অধিকার গোষ্ঠীর সমর্থক।   তথ্যসূত্র   বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:লেবার ফ্রেন্ডস অফ ইসরায়েল বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:গ্রেট গ্রিমসবির যুক্তরাজ্যের সংসদ সদস্য বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:২১শ শতাব্দীর ইংরেজ নারী রাজনীতিবিদ